Postel. Setu aze ur ger kinniget 10 vloaz zo dija gant TermBret e 1997 evit treiñ ar ger saozneg e-mail. Ur ger malizenn eo, savet diwar ar ger post, ur ger brezhonek amprestet digant ar galleg pell zo hag an elfenn +el (silabenn gentañ ar ger elektronek). Ur ger berr, aes da zistagañ eo en deus graet berzh diouzhtu. Unan eus ar gerioù nevez zo bet degemeret ar fonnusañ gant ar vrezhonegerien desket eo Postel, moarvat peogwir e responte dun ezhomm nevez ha gwirion a rae diouer dan holl evit komz bemdez. Aes eo ober gantañ ha sevel stummoù deveret dioutañ evel posteloù, el liester, chomlech postel pe postelerezh, da skouer. Laouen e vo ar vretoned o teskiñ e oa en implij ar ger postel e brezhoneg pa oa choazh ar galleg o klask kavout e hent etre e-mail, mail, courrier électronique, mél pe courriel. Hemañ, un termen ijinet e Kebek ha bet nachet gant akademiezh ar galleg, zo krog dober e dreuz koulskoude, a-benn ar fin.